РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/213-23

13. октобар 2023. године

Б е о г р а д

З А П И С Н И К

13. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 11. ОКТОБРА 2023. ГОДИНЕ

Седница је почела у 12.04 часова.

 Седницом је председавао Угљеша Марковић, председник Одбора.

 Седници су присуствовали чланови Одбора: Драган Јовановић, Марија Јовановић**,** Томислав Јанковић, Јасмина Каранац, Марина Липовац Танасковић, Драгован Милинковић, Предраг Марсенић, Ивана Николић, Никола Нешић, Ивана Србуловић и Ђорђе Тодоровић.

Седници Одбора су присуствовали заменици чланова Одбора: Милија Милетић (заменик Мирослава Кондића), проф. др Владимир Обрадовић (заменик Татјане Пашић) и Дејан Игњатовић (заменик Војислава Вујића).

 Седници нису присуствовали чланови Одбора: Бојан Торбица и Роберт Козма, нити њихови заменици.

Седници су присуствовали из Министарства информисaња и телекомуникација: Милан Добријевић, државни секретар иМилица Ћатић, в.д. секретар министарства.

Одбор је, већином гласова (14 гласова за, 1 није гласао), у складу са предлогом председника Одбора усвојио следећи

Д н е в н и р е д :

1. Разматрање Информације о раду Министарства информисања и телекомуникација за период од 1. априла 2023. године до 30. јун 2023. године (број 02-839/23 - 5 од 27. априла 2023. године).

Прва тачка дневног реда - **Разматрање Информације о раду Министарства информисања и телекомуникација за период од 1. априла 2023. године до 30. јун 2023. године**

Милан Добријевић, државни секретар у Министарству информисања и телекомуникација, нагласио је да је усвојен Закон о електронским комуникацијама којим је у законодавство Србије пренет „европски код електронских комуникација“, овим је Србија постала прва земља (од земаља које приступају Европској унији) која је пренела код у своје законодавство.

С обзиром да крајем године престаје да важи Стратегија за развој електронских комуникација, започет је процес израде нове за период од 2024. године до 2030. године.

Закључен је споразум за приступање Србије пројекту „Digital Europe“, вредност пројекта је 7.5 милијарди еура донаторских средства, и нагласио је да је јасно какве ефекте сам споразум има на привреду Републике Србије.

Формирана је радна група за израду новог Закона о информационој безбедности, тренутно се ради на закону па се очекује да у скорије време уђе у процедуру доношења – примене.

Потписан је споразум са компанијом „Amazon“, ово је један од значајних подухвата.

Што се тиче пројеката, битно је истаћи пројекат „Повезане школе“ којим све школе и учионице у Републици Србији имају приступ бежичном интернету.

Активно се ради на пројекту „Национални контакт центар за безбедност деце“, повећане су активности на обукама људи и тренера који ће радити при самом центру.

У дискусији су учествовали народни посланици Марина Липовац Танасковић, Никола Нешић, Милија Милетић, проф. др Владимир Обрадовић и Драган Јовановић, чија су излагања у целини тонски снимана.

Сагласно члану 229. Пословника Народне скупштине, Одбор је размотрио Информацију о раду Министарства информисања и телекомуникација за период од 1. априла 2023. године до 30. јуна 2023. године и одлучио, већином гласова (14 гласова за, 1 није гласао), да га прихвати.

\*

\* \*

Седница је закључена у 12.46 часова.

 Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР OДБОРА ПРЕДСЕДНИК OДБОРА

Маја Димитријевић Угљеша Марковић